Sunnuntai
Tänään on hiton hauskaa,
 sillä pelastusarmeijalla on ulkoilmakokous!

 Me lojumme kalliolla
 kanisterit taskussa
 (lauluäänen parantamiseksi)
 ja luikkaamme aivan tarpeettoman usein:
 Halleluja!

 Aurinko on suloisen lämmin
 ja ensaini puhuu ihanasti.
 Emmekä me mahda sille mitään,
 että me nukumme,
 ympärillämme pihkan tuoksu
 ja ruuankäry engelsmannin keittiöstä.

 Ah, kesäinen sunnuntaipäivä satamassa!